สโมสรฟุตบอลปราจีนบุรี ซิตี้

ปราจีนบุรีซิตี้#เปลี่ยนทาง 
ประวัติสโมสร.
สโมสรฟุตบอลปราจีนบุรี ซิตี้ ก่อตั้งเมื่อ 23 มิถุนายน พ.ศ. 2561 เพื่อเข้าร่วมการแข่งขันไทยแลนด์ อเมเจอร์ลีก ฤดูกาล 2561
ก่อตั้ง.
สโมสรฟุตบอลปราจีนบุรี ซิตี้ ก่อตั้งขึ้นโดยชัยรัตน์ ทรงนวรัตน์ และธนพรรศ ประทับ แฟนฟุตบอลเดิมของสโมสรฟุตบอลปราจีนบุรี (ปราจีนบุรี เอฟซี) และสโมสรฟุตบอลปราจีนบุรี ยูไนเต็ด 
สัญลักษณ์สโมสร.
สัญลักษณ์ของสโมสร คือ ปลาตะโกก ซึ่งเป็นปลาประจำจังหวัดปราจีนบุรีและอุตรดิตถ์
บุคลากร.
ผู้บริหารทีม.
<templatestyles src="Refbegin/styles.css" />
การเข้าร่วมการแข่งขัน.
ตั้งแต่ฤดูกาล 2561 ถึง 2564–65 สโมสรฟุตบอลปราจีนบุรี ซิตี้เข้าร่วมแข่งขันในรายการต่าง ๆ ซึ่งจัดโดยสมาคมฟุตบอลแห่งประเทศไทยจำนวนสองรายการ ได้แก่ไทยเอฟเอคัพและไทยแลนด์ อเมเจอร์ลีก ในขณะที่ไทยลีกคัพนั้นปราจีนบุรี ซิตี้ไม่มีสิทธิเข้าแข่งขันเนื่องจากยังอยู่ในระดับสมัครเล่นตามระบบลีกฟุตบอลไทย
ปราจีนบุรี ซิตี้เข้าแข่งขันไทยแลนด์ อเมเจอร์ลีกครั้งล่าสุดในฤดูกาล 2562 เนื่องจากในฤดูกาลถัดมาไม่สามารถจัดการแข่งขันได้เพราะผลจากการระบาดทั่วของโควิด-19 ในประเทศไทยทำให้สมาคมฟุตบอลแห่งประเทศไทยมีมติงดจัดการแข่งขันไทยแลนด์ อเมเจอร์ลีกในฤดูกาล 2563–64 และฤดูกาล 2564–65 ในขณะที่ไทยเอฟเอคัพนั้นปราจีนบุรี ซิตี้เข้าแข่งขันตั้งแต่ฤดูกาล 2562 โดยเข้าถึงรอบ 64 ทีมสุดท้ายทั้งสามครั้ง และมีโอกาสได้แข่งขันกับสโมสรจากไทยลีกและไทยลีก 2 แม้ว่าจะเป็นฝ่ายแพ้ก็ตาม
ฤดูกาล 2561.
สโมสรเข้าร่วมแข่งขันรายการไทยแลนด์ อเมเจอร์ลีก ฤดูกาล 2561 โซนภาคตะวันออกตอนบน ซึ่งเป็นการเข้าร่วมแข่งขันรายการฟุตบอลโดยสมาคมฟุตบอลแห่งประเทศไทยเป็นครั้งแรกของสโมสร โดยในรอบคัดเลือกปราจีนบุรี ซิตี้จับสลากได้อยู่ในกลุ่มเอ ซึ่งใช้สนามกีฬาองค์การบริหารส่วนจังหวัดปราจีนบุรีเป็นสนามจัดการแข่งขันรอบคัดเลือกกลุ่มเอ ปราจีนบุรี ซิตี้ต้องแข่งขันกับโรงเรียนบ้านบึงกระโดนเพื่อเข้าสู่รอบมินิลีก แต่ผลการแข่งขันโรงเรียนบ้านบึงกระโดนเป็นฝ่ายชนะการดวลลูกโทษ 4–5 หลังจากเสมอกัน 1–1 หลังต่อเวลาพิเศษ
ฤดูกาล 2562.
ไทยเอฟเอคัพ.
ในฤดูกาล 2562 สโมสรฟุตบอลปราจีนบุรี ซิตี้เข้าแข่งขันรายการไทยเอฟเอคัพเป็นครั้งแรก ในรอบคัดเลือกปราจีนบุรี ซิตี้จับสลากได้เป็นเจ้าบ้านพบกับสมุทรสงครามจากไทยลีก 4 ซึ่งปราจีนบุรี ซิตี้เป็นฝ่ายชนะ 1–0 และผ่านเข้ารอบ 64 ทีมสุดท้ายไปพบกับสุโขทัยจากไทยลีก โดยได้แข่งขันในถิ่นจังหวัดปราจีนบุรีเช่นเดิม แต่ในรอบ 64 ทีมสุดท้ายสุโขทัยเป็นฝ่ายชนะด้วยผล 0–1
ไทยแลนด์ อเมเจอร์ลีก.
ปราจีนบุรี ซิตี้เข้าแข่งขันไทยแลนด์ อเมเจอร์ลีกเป็นฤดูกาลที่สองและทำผลงานได้ดีกว่าฤดูกาลก่อนหน้านี้เป็นอย่างมาก ในรอบคัดเลือกปราจีนบุรี ซิตี้จับสลากได้อยู่ในกลุ่มเอ1/2 โดยมีสามทีมแข่งขันกันคัดเหลือสองทีมเข้าแข่งขันในรอบมินิลีกร่วมกับอีกสองทีมจากกลุ่มเอ3/4 ปราจีนบุรี ซิตี้ชนะการแข่งขันทั้งสองนัดในรอบคัดเลือกและสามนัดในรอบมินิลีก โดยรวมทั้งห้านัดไม่เสียประตูแม้แต่ประตูเดียว และได้ผ่านเข้าชิงชนะเลิศโซนภาคตะวันออกตอนบนกับนครนายกจากกลุ่มบีซึ่งตกชั้นจากไทยลีก 4 หลังจบฤดูกาล 2561 ซึ่งปราจีนบุรี ซิตี้เป็นฝ่ายดวลจุดโทษชนะและได้เข้าชิงชนะเลิศประจำโซนภาคตะวันออกกับหน่วยบัญชาการต่อสู้อากาศยานและรักษาฝั่งจากโซนภาคตะวันออกตอนล่าง ปราจีนบุรี ซิตี้ดวลจุดโทษแพ้และได้อันดับรองชนะเลิศ พลาดโอกาสในการเลื่อนชั้นสู่ไทยลีก 4 อย่างฉิวเฉียด
ฤดูกาล 2563–64.
ปราจีนบุรี ซิตี้เข้าแข่งขันไทยเอฟเอคัพโดยจับสลากได้ผ่านเข้าสู่รอบ 64 ทีมสุดท้ายโดยไม่ต้องแข่งขันรอบคัดเลือก ในรอบ 64 ทีมสุดท้ายปราจีนบุรี ซิตี้เป็นเจ้าบ้านพบกับราชบุรี มิตรผล ทีมชั้นนำจากไทยลีก โดยเป็นฝ่ายแพ้ 1–3
ฤดูกาล 2564–65.
ในฤดูกาลนี้ปราจีนบุรี ซิตี้จับสลากได้ผ่านเข้าสู่รอบ 64 ทีมสุดท้ายเช่นเดียวกับฤดูกาลที่แล้ว โดยเป็นเจ้าบ้านพบกับลำพูน วอร์ริเออร์จากไทยลีก 2 ซึ่งลำพูน วอร์ริเออร์เป็นฝ่ายชนะ 0–8
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />